[frame="1 80"][align=right]ارجوا المساعدة منكم يا امهات شواسوي مع ابني الحين عمره 6سنوات وما له نفس على الاكل يعني طول اليوم يا دوب وجبتين ووزنه21 كيلو بس المفروض يكون 26 كيلو صار له سنتين على نفس الوزن مش عارفه شو اسوي ارجوكم ساعدوني[/frame]
حاولي تسوين له الاكل باشكال حلوه
يعني ممكن تجيبين قطاعه البسكويت الي تكون كبيره شوي .. … و اختاري اشكال ممكن يحبها الولد…يعني سياره …نجوب …دب …الخ
و يوم تسوين له توست اقطعه بالقطاعه .. و جذي بيعجبه الشكل و يمكن ياكله ….و خليه هو الي يختار الشكل و يقطع بالقطاعه …يمكن تنفتح نفسيته
هذي فكره و اكيد البنات بعد بعطونج افكار غير و ان شاء الله تنفع وياه
نوعي له بالاكل شوفي الي يحبه ..
ولا تحسسينه انك مهتمه واااايد باكله لانه احتمال يكون يناحس :think:
دامه والحال جذي يناحس..
حاولي تهتمين بالكيف وليس الكم…
اهم شيء يكون دمه زين..
الوزن بيتعدل تلقائي ان شاء الله…
اعطيه دائماً اشياء مقوية ومفيدة،مثل الحليب المحلى بالعسل << كامل الدسم..
رغبيه بسلطة الفواكة او حتى السلطة العادية…
ولا تكثري من النشويات او السكريات حتى تحاولي زيادة وزنه لأن ذلك سيرجع بأثر عكسي على صحته..
عموماً من واقع تجربة تربية اولاد اختي .. يميل الاطفال الى العناد كثيراً في هذه المرحلة.. لكن بعد فترة وجيزة يتغير الحال الى الافضل…
الله يساعدك ويساعدنا مستقبلاً
اخواتس العزيزات شكرا لكم انا بالفعل اعمله الاكل باشكال حلوه لكن يتم يلعب فيهم حاولت انه هو يختار الاكل ياكل شوي وبعدين يقول انا كنت اريد شئ ثاني وهكذا لين ما قرفني عن النحاسه هو وايد يناحس امس وديته عند الدكتور وعطاه ادويه فاتحه للشهيه وان شاء الله خير
سوري شكلي لخبطت اخواتي العزيزات بدل اخواتس :dd::dd::dd::dd::dd::dd:
نور على نور اختى انا كان هذى مشكلتى الكبيره عند ولدى يوم عمره 6 سنوات واخاف عليه ليه ماياكل ليه ماكبر اوديه الدكتور يعطيه ادويه شهيه بعدين قريت ان ادويه الشهيه مالها امان وتوثر على اجهزه اخري فقطعت ادويه الشهيه وبديت اشكل في اكله واخليه صحى بدل الغازيات العصير وعليك بعصير البرتقال لانه فاتح للشهيه وفيه دواء عباره عن فيتامينات اسمهhealth tech Ar- vit وحاولى تسوين الاكل حطيه اكل اكل مااكل شيليه لين يقولك عطينى اكل وبعدين انشاء الله شوى شوى انتى الى بتسمين عليه من الصحه والحلاه وانشاء الله تبشرينا وتقولين الله يوفقك يا ام حتومه سلميى عليه وطمنينا لك فائق احترامى:shy::shy::shy::flower::flower: